স্বয়ংক্রিয় নিকাশ ঘর

স্বয়ংক্রিয় নিকাশ ঘর (English: Automated clearing house or ACH) হলো কম্পিউটার ভিত্তিক বৈদ্যুতিন নেটওয়ার্ক ব্যবস্থা যার মাধ্যমে কোনো নির্দিষ্ট অঞ্চল বা দেশের তালিকাভুক্ত ব্যাংক বা আর্থিক প্রতিষ্ঠানসমূহ তাদের পরস্পরের মধ্যকার দেনা-পাওনা নিষ্পত্তি করে থাকে। এটি আন্তঃব্যাংকিং দেনা-পাওনা নিষ্পত্তি করার একটি স্বয়ংক্রিয় ব্যবস্থা। এই মাধ্যমে ডেবিট ও ক্রেডিট উভয় স্থানান্তর করা হয়ে থাকে। স্বয়ংক্রিয় নিকাশ ঘর কম্পিউটার ভিত্তিক ইন্টারনেট ব্যবস্থার মাধ্যমে কার্যক্রম সম্পূর্ণ করে।

 ইতিহাস 
যুক্তরাজ্যের বিএসিএস বিশ্বের সর্বপ্রথম স্বয়ংক্রিয় নিকাশ ঘর যেটি ১৯৬৮ সালে কার্যক্রম শুরু করে।

১৯৬০ এর দশকের শেষের দিকে মার্কিন যুক্তরাষ্ট্রের ক্যালিফোর্নিয়ায় কিছু ব্যাংক চেক প্রদানের নতুন প্রক্রিয়া চালু করে। পরবর্তীতে ১৯৭২ সালে ফ্রান্সিসকোর ফেডারেল রিজার্ভ ব্যাংক দ্বারা পরিচালিত এই পদ্ধতিই মার্কিন যুক্তরাষ্ট্রে প্রথম স্বয়ংক্রিয় নিকাশ ঘরে পরিণত হয়। 

 কার্যপ্রণালী 
স্বয়ংক্রিয় নিকাশ ঘরের মাধ্যমে বৃহৎ আকার ও অংকের লেনদেন প্রক্রিয়া করা হয়। স্বয়ংক্রিয় নিকাশ ঘরের কার্যপ্রণালী সাধারণত নিম্নোক্ত প্রক্রিয়াতে সম্পূর্ণ হয়ঃ 

 আদেশ প্রদানকারী গ্রাহক একটি লেনদেনের সূচনা করেন, যা ম্যানুয়ালি বা ব্যাংকে অনুরোধ ফাইল প্রেরণের মাধ্যমে হতে পারে। 
 ব্যাংক গ্রাহকদের কাছ থেকে আগত সমস্ত লেনদেন সংগ্রহ করে (ম্যানুয়াল এবং ফাইল-ভিত্তিক অনুরোধ)।
 ব্যাংক সমস্ত লেনদেনের একটি ফাইল তৈরি করে এবং পর্যায়ক্রমিক ভিত্তিতে অথবা দিনের শেষে সেটি স্বয়ংক্রিয় নিকাশ ঘরে বা এসিএইচ-এ প্রেরণ করে।
 এসিএইচ অপারেটর পর্যায়ক্রমিক বা দিন শেষে সকল ব্যাংক থেকে প্রেরিত লেনদেনের তথ্য একত্রিত করে।  
 এসিএইচ অপারেটর প্রতিটি ব্যাংকে তাদের নিজ নিজ লেনদেনকৃত নীট অর্থের পরিমাণ জানিয়ে দেয়।  
 এসিএইচ অপারেটর নিশ্চিত করে যে নিষ্পত্তির জন্য সমস্ত অংশগ্রহণকারী ব্যাংকের কাছ থেকে প্রয়োজনীয় অর্থ প্রাপ্ত হয়েছে, যাতে চক্রটি কার্যকর করা যায়। 
 এসিএইচ অপারেটর লেনদেনের বিশদ বিবরণ প্রাপ্য/গন্তব্য ব্যাংকে অবহিত করে।
 প্রাপ্য/গন্তব্য ব্যাংকে যখন লেনদেনগুলো আসে তখন ব্যাংক উক্ত লেনদেন সম্পন্ন করে: যেমন-যে গ্রাহকের হিসাবে অর্থ জমা হবে অর্থাৎ সুবিধাভোগীর হিসাব ক্রেডিট করে অর্থ জমা করে দেয় এবং আদেশ প্রদানকারী গ্রাহকের হিসাব ডেবিট করে অর্থ এসিএইচ পাঠিয়ে দেয় এবং এসিএইচ উক্ত অর্থ নির্দিষ্ট ব্যাংকে পাঠিয়ে দেয়। পরবর্তীতে, সেই ব্যাংক উক্ত লেনদেনের সুবিধাভোগীর হিসাব ক্রেডিট করে অর্থ জমা করে দেয়। এভাবে প্রক্রিয়াটি শেষ হয়।

 বিদ্যমান স্বয়ংক্রিয় পদ্ধতিসমূহ 
দেশপদ্ধতি  এইসিএইচ   কোয়েলসা  বাল্ক ইলেকট্রনিক ক্লিয়ারিং সিস্টেম   জিএসএ এবং ন্যাশনাল ব্যাংক অব অস্ট্রিয়া  বাহামাস অটোমেটেড ক্লিয়ারিং হাউস (​বিএসিএইচ)  বাংলাদেশ অটোমেটেড ক্লিয়ারিং হাউস (​বিএসিএইচ)  সেন্টার ফর এক্সচেঞ্জ এন্ড ক্লিয়ারিং (সিইসি)    সিআইপি-সিলোক  বোরিকা এডি  রিটেল সিস্টেম (পেমেন্টস কানাডা দ্বারা পরিচালিত)  কেইম্যান দ্বীপপুঞ্জ অটোমেটেড ক্লিয়ারিং হাউস  অটোমেটেড ক্লিয়ারিং সেন্টার  চায়না ন্যাশনাল অ্যাডভান্সড পেমেন্ট সিস্টেম  এবং বাল্ক ইলেকট্রনিক পেমেন্ট সিস্টেম  অটোমেটেড ক্লিয়ারিং হাউস কলম্বিয়া  ফিনা  চেক এক্সপ্রেস রিয়েল টাইম ইন্টারব্যাঙ্ক গ্রস সেটেলমেন্ট সিস্টেম  ইউরোগিরো এবং নেটস গ্রুপ  ইজি-এইসিএইচ ইথসুইস  প্যান-ইউরোপীয় অটোমেটেড ক্লিয়ারিং হাউস  এস্টেট  জার্মান বুন্দেসব্যাংক  ডিআইএএস ইন্টারব্যাংকিং সিস্টেমস এস.এ  গিরোডাইরেক্ট  ইন্টারব্যাংক ক্লিয়ারিং লিমিটেড  ন্যাশনাল অটোমেটেড ক্লিয়ারিং হাউস এবং ন্যাশনাল ইলেকট্রনিক ফান্ড ট্রান্সফার  পায়য়া সিস্টেম (Paayaa, پایا)  ব্যাংক ক্লিয়ারিং সেন্টার লিমিটেড  ব্যাংক অব ইটালি এবং নেক্সি  জেনজিং  ব্যাংক অব লাটভিয়া  সিক্যাম  মলদোভা ন্যাশনাল ব্যাংক // ইকুইনসওয়ার্ল্ডলাইন  নাইজেরিয়া অটোমেটেড ক্লিয়ারিং সিস্টেম  নরওয়েজিয়ান ক্লিয়ারিং সিস্টেম (এনআইসিএস)  নিফ্ট'স অটোমেটেড ক্লিয়ারিং হাউস  পেসোনেট এবং ইন্সটাপে  কির  এসআইবিএস কামারা ডি কমপেনসেসিয়ন ইলেক্ট্রোনিকা (সিসিই)  কেআইবিএস   ত্রান্সফন্ড সেন্ট অটোমেটেড ক্লিয়ারিং হাউস   সৌদি আরব রিয়াল ইন্টারব্যাঙ্ক এক্সপ্রেস  ইগিরো   ব্যাংককার্ট  ব্যাংকসার্ভআফ্রিকা  কেএফটিসি  আইবারপে  ব্যাংকগিরোট  সুইস আন্তঃব্যাংক ক্লিয়ারিং  তাইওয়ান ক্লিয়ারিং হাউস  বিএসিএস  ফেডএসিএইচ এবং ইলেকট্রনিক পেমেন্ট নেটওয়ার্ক  ইলেকট্রনিক ক্লিয়ারিং সিস্টেম

 ব্যবহার 
স্বয়ংক্রিয় নিকাশ ঘর পদ্ধতি বা এসিএইচ সিস্টেমের বিভিন্ন ব্যবহার রয়েছে; এটি বিভিন্ন দেশে বিভিন্ন ধরনের লেনদেন সম্পর্কিত পরিভাষা। তবে, বেশিরভাগ এইচএইচ পেমেন্ট সিস্টেমগুলিতে নিম্নলিখিত লেনদেনসমূহ করা হয়ে থাকে:

 ক্রেডিট স্থানান্তরঃ এইচএইচ পেমেন্ট সিস্টেমের মাধ্যমে খুচরা গ্রাহক এবং ব্যবসায়ের অর্থ প্রদানের জন্য বিভিন্ন আর্থিক প্রতিষ্ঠানে অ্যাকাউন্টসমুহের মধ্যে তাত্ক্ষণিকভাবে তহবিল স্থানান্তর করা হয়। 
 সরাসরি ডেবিট/খরচঃ এইচএইচ পেমেন্ট সিস্টেমের মাধ্যমে  ইউটিলিটি বিল, বীমা প্রিমিয়াম, ভাড়া এবং অন্য কোনও নিয়মিত খরচ প্রদানের মতো গ্রাহক বিলের অর্থ প্রদান করা হয়। এই ধরনের অর্থ প্রদান সাধারণত একই ব্যবসায়ের নিয়মিত গ্রাহকদের অর্থ প্রদানের জন্য ব্যবহৃত হয়।

 আরও দেখুন 
 নিকাশ ঘর
 চেক
 ইলেক্ট্রনিক তহবিল স্থানান্তর
 এশিয়ান ক্লিয়ারিং ইউনিয়ন

 তথ্যসূত্র 

বিষয়শ্রেণী:ব্যাংক
বিষয়শ্রেণী:ব্যাংকিং পরিভাষা
বিষয়শ্রেণী:ব্যাংকিং প্রযুক্তি